Správa zo zahraničnej pracovnej cesty 
1.  Účastník ZPC:
Bc. PhDr. Marek Hajduk, PhD., odbor medzinárodnej spolupráce a medzinárodných organizácií vo výskume a vývoji, sekcia vysokých škôl, vedy a výskumu, MŠVVaŠ SR, Stromová 1, 813 30 Bratislava

2.  Zahraničná pracovná cesta:
Švajčiarsko, CERN, 15.3. – 16.3.2016, Finančný výbor, CERN, cestovné, pobytové náklady, iné výdavky hradí MŠVVaŠ SR

3.  Rámcový program pobytu:
začiatok - 15.3.2016, ukončenie 16.3.2016, Finančný výbor CERN

4.  Stručný priebeh rokovaní, resp.  študijného pobytu:
15.3.2016, príchod 
16.3.2016, zasadnutie Finančného výboru, odchod

•	na zasadnutí finančného výboru 16.3. bolo predstavené nové vedenie CERN: riaditeľka Fabiola Gianotti a nový riaditeľ administrácie pre ekonomiku Martin Steinacher. Obaja uviedli svoju agendu. Dr. Steinacher  informoval o vývoji kumulatívneho deficitu CERN na ďalšie roky a o opatreniach, ktoré prijal manažment na zmiernenie dopadu prudkého nárastu výmenného kurzu švajčiarskeho franku voči euru. Celý program je na webovej stránke   http://indico.cern.ch/event/502865/.

•	uhrádzanie členských príspevkov členov a kandidátov na vstup za rok 2016  je porovnateľné s predchádzajúcim rokom, 

•	prvá polovica schváleného členského príspevku SR do CERN bola zaplatená v súlade s medzinárodnými záväzkami,

•	z hľadiska agendy ILO sa preberali 2 dôležité dokumenty. Predovšetkým bol zhodnotený vývoj dodávok v roku 2015. Slovensku si oproti roku 2014 polepšilo a dosiahlo koeficient návratnosti 0,42.  Dokument sa zaoberá aj nerovnomerným prerozdelením zákaziek medzi členskými krajinami. Bolo poukázané, že CH a F získali dohromady zákazky v hodnote ako všetky ostatné štáty dohromady. Tento stav nezohľadňuje skutočnú kvalitu dodávateľov, ale jedná sa skôr o umelo konštruované spojenia, ktoré majú zabezpečiť víťazstvo v tendroch. 

•	V ďalšom dokumente Dr. Anelli, riaditeľ TT, zhrnul stav prenosu technológii z CERN  do členských krajín. Okrem technologických zariadení sa jedná hlavne o medicínske aplikácie. O tieto segmenty má záujem aj Slovensko a pripravuje sa stretnutie zástupcov Slovenska s predstaviteľmi CERN o možnosti využitia školení v oblasti protónovej liečby. 

•	Na FV bolo prejednaných 8 Tendrov. Slovensko nemalo zastúpenie.
            
5.  Odporúčané závery:

•	uhradiť druhú tranžu (druhú polovicu členského príspevku) na rok 2016 v priebehu mesiaca jún 2016.

6.   Prehľad prinesenej dokumentácie a miesto jej uloženia
    Oficiálne rokovacie materiály sú uložené na sekcii vysokých škôl, vedy a výskumu, odbore medzinárodnej spolupráce a medzinárodných organizácií vo výskume a vývoji MŠVVaŠ SR.

7.   Osobitne vyhodnotený očakávaný prínos ZPC
    SR ako členský štát EÚ sa priamo zúčastňuje rokovania a diskusie v rámci Finančného výboru CERN a týmto má možnosť ovplyvňovať otázky týkajúce sa oblasti medzinárodnej vedecko-technickej spolupráce. Prostredníctvom účasti zástupcu rezortu je možné koordinovať a prezentovať priority Slovenskej republiky, ktoré môžu viesť k spoločným iniciatívam a koordinácii činností a postojov.

8.    Spôsob zverejnenia výsledkov ZPC, prenos získaných informácií
Odbor medzinárodnej spolupráce a medzinárodných organizácií vo výskume a vývoji, sekcia vysokých škôl, vedy a výskumu.

Súhlasím so zverejnením správy na internete  áno

Správu vypracoval: Bc. PhDr. Marek Hajduk, PhD., RO MS a MO vo VaV

Dátum: 4.4.2016

Správu schválil:  Mgr. Jozef Jurkovič, GRS vysokých škôl, vedy a výskumu.